# Muusikaalbum

**Albumi** all mõistetakse muusikas muusikapalade kogumikku, mis on salvestatud ühele helikandjale (nt vinüülplaadile, helikassetile, laserplaadile) või mida levitatakse tervikuna digitaalselt.

Muusikaalbumi juurde kuulub tavaliselt iseloomulik kaanepilt ja kirjalikud andmed albumi kohta (esitaja(d), lugude pealkirjad jne).

Album võib olla salvestatud stuudios (stuudioalbum) või publikuga kontserdil (kontsertalbum). Omaette albumite grupiks peetakse kas ilmunud singlitest või teistel albumitel välja antud lugudest kokku pandud albumid (*compilation album*).

## Albumi mõiste ajalugu

Alates 19. sajandi algusest tähendas "album" muusikas noodikogumikku lühipaladega.

Hiljem, 78 rpm pöörlemiskiirusega grammofoniplaatide, mille kummalegi poolele mahtus vaid üks lugu, kasutuseletuleku perioodil hakati panema mitut mõtteliselt omavahel seostatavat (sama esitaja vms.) plaati ühte karpi või köideti nende ümbrikud raamatusarnasteks albumiteks.

Kui sai võimalikuks suurema salvestusmahuga ehk kauamängivate (*long play, LP*) heliplaatide valmistamine, hakati ühel kauamängival LP-plaadil olevate lugude kogumit samuti nimetama albumiks. Seda soodustas asjaolu, et kauamängivate vinüülplaatide kasutuselevõtmise algusaegadel võis paralleelselt müüki ilmuda ka vastav 78 rpm plaatide kogum ehk album.

Kauamängivaid LP-heliplaate ehk albumeid võidi omakorda panna kokku kogumikeks (*box*).

Albumi mõiste kandus hiljem üle ka teistele uutele helikandjatele, näiteks helikassettidele ja laserplaatidele, aga ka MP3-failide kogumikele ja muudele digitaalsetele helifailide formaatidele.

## Muusikaalbumid Suurbritannias

Vastavalt Suurbritannia muusikaedetabeli reeglitele peab albumil olema vähemalt neli lugu või lugude kogupikkus olema vähemalt 20 minutit. Albumist lühemaid kogumikke nimetatakse singliteks või Extended Play-deks (EP).

### Suurbritannia müüduimad albumid

* Ametlik Top 10

1. The Beatles – *Sgt Pepper's Lonely Hearts Club Band* (1967)
2. Michael Jackson – *Bad* (1987)
3. Dire Straits – *Brothers in Arms* (1985)
4. Oasis – *(What's the Story) Morning Glory?* (1995)
5. Madonna – *The Immaculate Collection* (1990)
6. ABBA – *ABBA Gold: Greatest Hits* (1992)
7. Simply Red – *Stars* (1991)
8. Queen – *Greatest Hits (Volume One)* (1981)
9. Michael Jackson – *Thriller* (1982)
10. Shania Twain – *Come On Over* (2000)

* Mitteametlik Top 20

1. The Beatles – *Sgt Pepper's Lonely Hearts Club Band* (1967) 4,5 miljonit
2. Oasis – *(What's the Story) Morning Glory?* (1995) 4,2 miljonit
3. Dire Straits – *Brothers in Arms* (1985) 3,9 miljonit
4. Michael Jackson – *Bad* (1987) 3,9 miljonit
5. ABBA – *ABBA Gold: Greatest Hits* (1992) 3,9 miljonit
6. Madonna – *The Immaculate Collection* (1990) 3,6 miljonit
7. Simply Red – *Stars* (1991) 3,6 miljonit
8. Michael Jackson – *Thriller* (1982) 3,6 miljonit
9. Queen – *Greatest Hits (Volume One)* (1981) 3,3 miljonit
10. Alanis Morissette – *Jagged Little Pill* (1998) 3,0 miljonit
11. Shania Twain – *Come On Over* (2000) 3,0 miljonit
12. Fleetwood Mac – *Rumours* (1977) 3,0 miljonit
13. Spice Girls – *Spice* (1996) 3,0 miljonit
14. Dido – *No Angel* (2002) 3,0 miljonit
15. David Gray – *White Ladder* (2002) 2,8 miljonit
16. Dido – *Life for Rent* (2002) 2,8 miljonit
17. Robbie Williams – *I've Been Expecting You* (2000) 2,7 miljonit
18. The Corrs – *Talk On Corners* (1999) 2,7 miljonit
19. Elton John – *The Very Best Of Elton John* (1990) 2,7 miljonit
20. James Blunt – *Back To Bedlam* (2004) 2,7 miljonit
21. The Beatles – *1* (2000) 2,65 miljonit
22. Simon & Garfunkel – *Bridge Over Troubled Water* (1970) 2,5 miljonit
23. Simon & Garfunkel – *Simon and Garfunkel's Greatest Hits* (1972) 2,5 miljonit
24. Coldplay – *A Rush Of Blood To The Head* (2002) 2,5 miljonit

## Vaata ka

* Kogumikalbum
* Rolling Stone'i kõigi aegade 500 parema albumi loend

## Viited